ریلوے کی وزارت
ماحولیات ، جنگلات اورآب وہوا میں تبدیلی ، اطلاعات ونشریات، بھاری صنعت اور پبلک انٹرپرائزکے مرکزی وزیر جناب پرکاش جاوڈیکر نے لونند کے راستے پھلٹن سے پُنے تک ڈیمو  ریل گاڑی کو جھنڈی دکھاکر روانہ کیا
عزت مآب وزیر اعظم جناب نریندر مودی کی صاحب بصیرت قیادت میں پچھلے سات سال سے ہندوستانی ریلوے تیز رفتار سے چل رہی ہے: جناب پرکاش جاوڈیکر
بغیر گارڈ کی ریلوے کراسنگ کو ختم کرنے ، صفائی ستھرائی ، برق کاری میں پیش رفت ،ریل پٹریوں کو ڈبل کرنے ، جدید ریل گاڑیوں اور ڈبوں کی آمد ، ریلوے اسٹیشنوں پر وائی فائی اور بندرگاہوں سے بڑھتے ہوئے رابطوں جیسی اصلاحات نے پچھلے کچھ برسوں میں ریلوے کی صورت بدل دی ہے: جناب جاوڈیکر
پُنے سے لونند ہوتے ہوئے پھلٹن کے درمیان براہ راست رابطہ علاقے کے لئے ایک نعمت ثابت ہوگا
نئی دہلی، 30مارچ 2021: ماحولیات ، جنگلات اورآب وہوا میں تبدیلی ، اطلاعات ونشریات، بھاری صنعت اور پبلک انٹرپرائزکے مرکزی وزیر جناب پرکاش جاوڈیکرنے 30 مارچ 2021 کو ویڈیو کانفرنس کے توسط سے لونند کے راستے پھلٹن سے پُنے کے لئے ڈیمو  ریل گاڑی کو جھنڈی دکھاکر روانہ کیا۔
جناب شام راؤ بالاصاحب پاٹل ، عزت مآب کوآپریشن اور مارکیٹنگ کے وزیر ، حکومت مہاراشٹر اور ستارا ضلع کے گارجین وزیر ، جناب رنجیت سنگھ نائک نمبالکر ، عزت مآب رکن پارلیمان  ، جناب گریش باپٹ، عزت مآب رکن پارلیمان جناب شری نواس پاٹل ، عزت مآب رکن پارلیمان  ، جناب چھترپتی اودین راجے بھونسلے ، عزت مآب رکن پارلیمان  ،جناب چندرکانت  پاٹل ، جناب سنیل کامبلے عزت مآب رکن اسمبلی اور محترمہ نیتا نیوسے، صدر میونسپل کونسل ، پھلٹن اس موقع پر ویڈیو لنک کے توسط سے شامل ہوئے۔جناب سنیت شرماچیرمین اور چیف ایگزیکٹو افسر ،ریلوے بورڈ ، جناب پنیندرو مشرا ممبر  ریلوے بورڈ ، نئی دلی سے ویڈیو لنک کے توسط سے تقریب میں شامل ہوئے۔ وسطی ریلوے کے جنرل منیجرجناب سنجیو متل نے سی ایس ایم ٹی ممبئی سے تقریب میں موجود سبھی لوگوں کا استقبال کیا۔
اس موقع پر تقریب سے خطاب کرتے ہوئے جناب پرکاش جاوڈیکر نے کہا کہ ریلوے ، کامرس اور صنعت ، صارفین کے امور ،خوراک اور عوامی نظام تقسیم کے وزیر جناب پیوش گوئل کی رہنمائی میں ریلوے میں نمایاں تبدیلی نظر آرہی ہے۔ انہوں نے کہا کہ ریل گاڑیوں میں بایو ٹوائلیٹ کے متعارف ہونے سے پٹریوں اور ریلوے اسٹیشن کے پلیٹ فارم پر صفائی ستھرائی نظرآرہی ہے۔ یہ سووچھ بھارت مہم کا ایک مثالی نمونہ ہے۔
انہو ں نے یہ بھی واضح کیا کہ عز ت مآب ریلوے کے وزیر جناب پیوش گوئل کی قیادت میں آئی آر سی ٹی سی پر ریزرویشن کا سہل نظام شروع ہونے سے مسافروںکو جلد ٹکٹ حاصل کرنے میں مدد ملی ہے ۔ ریلوے میں اعلیٰ معیارکی سکیورٹی کو یقینی بنانے کے لئے بغیر گارڈ کی ریلوے کراسنگ کو ختم کرنے ، برق کاری میں تیزی لانے ، ریلوے پٹریوں کو ڈبل کرنے اور بندرگاہوں سے رابطے جیسے بنیادی ڈھانچوں میں بہتری نے معیشت اور ترقی کو فروغ دینے میں مدد کی ہے۔ 5000 سے زیادہ ریلوے اسٹیشن پر وائی فائی کی سہولت فراہم کی گئی ہے ، جو مسافروں کو عالمی سطح پر ویب تک پہنچنے کا اہل بناتے ہیں اور ان کے علم میں اضافہ کرتے ہیں ۔
پھلٹن – پُنے ڈیمو ریل گاڑی:
پس منظر :
- لونندکے راستے پھلٹن اور پنے کے درمیان ریل گاڑیوں کے چلنے سے عام طور سے اس علاقے کے لوگوں اور کسانوں کو نئے بازارتک پہنچنے میں مدد ملے گی، خاص طور سے طلبا کو اپنی پسند کے تعلیمی اداروں تک پہنچنے اور ورکرز کو اچھے مواقع تلاش کرنے کے لئے جانے میں مددملے گی۔
- ریلوے ، ٹرانسپورٹ کا سب سے سستا وسیلہ ہونے کے ناطے اور لونند ہوتے ہوئے پُنے سے پھلٹن کے درمیان براہ راست رابطہ علاقے کے لئے ایک نعمت ثابت ہوگا۔
- اس کے علاوہ ، پھلٹن کے باشندوں کو پھلٹن سے پُنے اور واپس جانے کے لئے راست مسافر ریل گاڑی سے رابطے کی سہولت حاصل ہوگی۔